Viktor Amadeus III

Viktor Amadeus III (26. kesäkuuta 1726 Torino – 16. lokakuuta 1796 Moncalieri)Victor Amadeus III  Encyclopædia Britannica Online Academic Edition. Viitattu 21.6.2014. oli Sardinian kuningaskunnan kuningas vuosina 1773–1796.

 Hallitsijakausi 
Viktor Amadeus III:n vanhemmat olivat Sardinian kuningas Kaarle Emanuel III ja kuningatar Polyxena, joka oli Hessen-Rotenburgin maakreivin Ernst II Leopoldin tytär.Louisa Christina of Bavaria (fl. 1726)  Women in World History: A Biographical Encyclopedia (2002), Encyclopedia.com. Viitattu 4.9.2024.Sardinien, Polyxena Christina Johanetta Königin von  Hessische Biografie. Viitattu 4.9.2024. Viktor Amadeuksella oli useita sisaruksia sekä sisaruspuolia isänsä muista avioliitoista.

Viktor Amadeus tuli hallitsijaksi isänsä kuoltua 20. helmikuuta 1773.Nordisk familjebok (1921), s. 417  Runeberg.org. Viitattu 21.6.2014. Hänen on sanottu olleen hallitsijana kehno ja epäkäytännöllinen sekä nimittäneen yhtä lailla kehnoja henkilöitä maansa hallitukseen. Viktor Amadeus oli Ranskan vallankumouksen vastustaja, ja hänen johdollaan Sardinia liittyi vuonna 1792 Ranskan vallankumoussotaan Ranskan-vastaisen ensimmäiseen liittokunnan puolelle. Hän saavutti ensimmäisen kolmen sotavuoden aikana joitain voittoja ranskalaisista, mutta sen jälkeen hänen armeijansa taistelutahto alkoi heiketä ja valtion varat huveta. Vuonna 1796 Napoléon Bonaparten johtamat ranskalaiset pakottivat Viktor Amadeuksen tekemään aselevon Cherascossa ja hyväksymään 15. toukokuuta allekirjoitetun Pariisin rauhansopimuksen ehdot. Niiden mukaan Savoiji ja Nizza liitettiin Ranskaan ja Ranskan armeijalle oli taattava vapaa pääsy Italiaan Sardinialle kuuluneen Piemonten alueen läpi. 

Viktor Amadeus kuoli lokakuussa 1796 70-vuotiaana. Hänet haudattiin Torinon Supergan basilikaan.

 Avioliitto ja lapset 
Viktor Amadeus III:n puoliso vuodesta 1750 oli Espanjan infanta Maria Antonia (1729–1785), joka oli kuningas Filip V:n ja Elisabet Farnesen tytär. Viktor Amadeukselle ja Maria Antonialle syntyi kaksitoista lasta, joista kolme kohosi Sardinian kuninkaiksi.Maria Antonia of Spain (1729–1785)  Women in World History: A Biographical Encyclopedia (2002), Encyclopedia.com. Viitattu 4.9.2024.
pienoiskuva|Viktor Amadeuksen puoliso Maria Antonia, Jacopo Amigonin maalaus.

 Kaarle Emanuel IV (1751–1819), Sardinian kuningas 1796–1802
 Maria Elisabetta Carlotta (1752–1755)
 Maria Josefina (Maria Giuseppina, 1753–1810), Ranskan kuninkaan Ludvig XVIII:n puoliso
 Amadeus Alexander (1754–1755)
 Maria Teresia (1756–1805), Ranskan kuninkaan Kaarle X:n puoliso
 Maria Anna (1757–1824)
 Viktor Emanuel I (1759–1824), Sardinian kuningas 1802–1821
 Maria Cristina Ferdinanda (1760–1768)
 Maurizio (1762–1799)
 Maria Carolina (1764–1782), Saksin kuningas Antonin puoliso, ei jälkeläisiä
 Kaarle Felix (1765–1831), Sardinian kuningas 1821–1831
 Giuseppe (1766–1802)

Lähteet

Aiheesta muualla

Luokka:Sardinian kuninkaat
Luokka:Vuonna 1726 syntyneet
Luokka:Vuonna 1796 kuolleet